
ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ

Τετάρτη  21/10/2026

………………………………………………………….

22:00  |   Η Χρηματοδότηση του Χίτλερ  (E)   [image: Κατάλληλο για άτομα άνω των 12 ετών] 
(Hitler’s Gold ) 

Έτος παραγωγής: 2020
Διάρκεια: 45' 

23:00  |   Χαίρω Πολύ Σαββόπουλος  [image: Κατάλληλο για όλους] 

Έτος παραγωγής: 1975
Ωριαίο ντοκιμαντέρ, ελληνικής παραγωγής, 1975.
Το 1973 ο Διονύσης Σαββόπουλος συναντάει για πρώτη φορά τον Λάκη Παπαστάθη στα γραφεία της Cinetic, εν μέσω της χούντας των συνταγματαρχών. Σχεδιάζουν μια παράσταση που συνδυάζει μουσική, κινηματογράφο και το θέατρο σκιών του Ευγένιου Σπαθάρη. Οργανώνουν, συγκεντρώνουν και δημιουργούν υλικό, μουσικό, οπτικοακουστικό, το οποίο πλαισιώνει την παράσταση του Σαββόπουλο, «Θίασος σκιών», η οποία παρουσιάζεται στο Κύτταρο το Νοέμβριο του 1973, τις ίδιες μέρες με τα δραματικά γεγονότα του Πολυτεχνείου. Για τις ανάγκες της παράστασης ο Λάκης Παπαστάθης φτιάχνει δέκα μικρές ταινίες χρησιμοποιώντας την αγαπημένη του τρυκέζα, ένα κινηματογραφικό εργαλείο που επέτρεπε τη δημιουργική ανάπλαση στατικών εικόνων, οι οποίες προβάλλονται σε 35mm στο Κύτταρο.

Την άνοιξη του 1975, μεταπολίτευση πλέον, ξεκινούν τα γυρίσματα του ντοκιμαντέρ «Χαίρω πολύ Σαββόπουλος», για λογαριασμό του ΕΙΡΤ, μια προσπάθεια να παρουσιαστεί στο ελληνικό τηλεοπτικό κοινό το μουσικό έργο των προηγούμενων πέντε ετών του Διονύση Σαββόπουλου. Τα γυρίσματα λαμβάνουν χώρα ξημερώματα ή πολύ νωρίς το πρωί σε κεντρικούς δρόμους της Αθήνας, στην Ομόνοια, στο Μουσείο και αλλού, στο βαν της Cinetic, στα γραφεία και στούντιο της Cinetic στην οδό Ρεθύμνου, αλλά και στο στούντιο ηχογράφησης της Columbia στον Περισσό. Στο τελευταίο καταγράφεται η θρυλική ηχογράφηση του «Ζεϊμπέκικου» (Βρώμικο ψωμί, 1972) με τη Σωτηρία Μπέλλου για τον δίσκο του Σαββόπουλου «10 χρόνια κομμάτια». Στον ίδιο χώρο γίνονται οι λήψεις με τη Δόμνα Σαμίου για το τραγούδι «Τι να τα κάνω τα τραγούδια σας», σε στίχους του Ντίνου Χριστιανόπουλου, που ερμήνευαν με τον Σαββόπουλο και στο Κύτταρο στο “Θίασο Σκιών” το 1973. Στο βαν της Cinetic ο Σαββόπουλος τραγουδάει το «Ας ερχόσουν για λίγο», σε στίχους και μουσική Μίμη Τραϊφόρου/Μιχάλη Σουγιούλ αφιερωμένο στη Δανάη Στρατηγοπούλου. Ο Λάκης Παπαστάθης εντάσσει στο ντοκιμαντέρ κάποιες από τις χαρακτηριστικές μικρές ταινίες που είχε φτιάξει στην τρυκέζα για τις παραστάσεις του Σαββόπουλου στο Κύτταρο, όπως εκείνη για το τραγούδι «Είδα την Άννα κάποτε» (Το περιβόλι του τρελλού, 1969) με το εκφραστικό πρόσωπο της Υβόννης Μαλτέζου, αλλά και για τα τραγούδια «Μπάλλος» (Μπάλλος, 1971), «Μαύρη θάλασσα» (Βρώμικο ψωμί, 1972), τα οποία επενδύονται με εικόνες των Βαλκανικών πολέμων, ζωγραφικά έργα του Νίκου Γαβριήλ Πεντζίκη, αλλά και εικόνες από το θέατρο σκιών του Ευγένιου Σπαθάρη. Το ντοκιμαντέρ περιλαμβάνει επίσης συνέντευξη του Διονύση Σαββόπουλου και συνέντευξη του Αλέξανδρου Πατσιφά, ιδρυτή της δισκογραφικής εταιρίας “Lyra”, ο οποίος μιλάει για τον Σαββόπουλο, αλλά και φωτογραφίες και αφίσες από παλαιότερες εμφανίσεις του Σαββόπουλου στο “Ροντέο“.

Ημερομηνία πρώτης τηλεοπτικής προβολής: 20 Απριλίου 1975


Σκηνοθεσία: Λάκης Παπαστάθης
Παραγωγή: Cinetic (Λάκης Παπαστάθης, Τάκης Χατζόπουλος)
Βοηθός σκηνοθέτη: Μάνος Ευστρατιάδης



00:00  |   Κάνε Αυτό που Πρέπει- Μικρές Ιστορίες (Α' ΤΗΛΕΟΠΤΙΚΗ ΜΕΤΑΔΟΣΗ)  [image: Κατάλληλο για άτομα άνω των 8 ετών] 
(You Know the Drill) 

…………………………………………………………………………………

-δεν θα προβληθεί το ξένο ντοκιμαντέρ   Η Σιωπηλή Πανδημία

